Rencana ini ialah mengenai francais media.  Untuk filem, sila lihat Cicak-Man.

Cicak-Man
***Cicak-Man*** (juga disebut ***Cicakman***) ialah sebuah francais media Malaysia yang berkisarkan kepada siri filem adiwira terbitan KRU Studios. Francais ini juga termasuk novel, komik, permainan muda alih dan siri animasi TV. 

Filem pertamanya dikeluarkan pada 2006, yang memulakan tetralogi asal filem yang berkisarkan tentang adiwira eponim. Berdasarkan kutipan menggalakkan untuk filem pertama, kesinambungannya telah diterbitkan pada 2008, diikuti dengan filem terakhirnya yang diterbitkan pada 2015. Hanya filem pertama dalam francais ini yang berjaya secara komersial berbanding dengan sambutan terhadap dua filem berikutnya. 

Saiful Apek, Fasha Sandha, Yusry Abdul Halim, Aznil Nawawi, AC Mizal dan Adlin Aman Ramlie merupakan barisan pelakon tetap untuk dua filem pertama. Untuk filem ketiga, Zizan Razak, Lisa Surihani dan Fizz Fairuz menggantikan barisan pelakon asal dua filem terdahulu. Kesemua tiga filem dalam francais ini mendapat ulasan positif dan bercampur-campur. Filem utamanya dikenali sebagai ***Trilogi Cicakman***. Runut bunyinya juga dikeluarkan untuk kesemua tiga filem dalam francais ini.

Filem
-----

### *Trilogi Cicakman*

| Filem | Tarikh keluaran | Pengarah | Penulis skrip | Cerita oleh | Penerbit |
| --- | --- | --- | --- | --- | --- |
| *Cicak-Man* | 7 Disember 2006 (2006-12-07) | Yusry Abdul Halim | Yusry Abdul Halim dan Meor Shariman | Yusry Abdul Halim | Johan Lucas |
| *Cicakman 2: Planet Hitam* | 11 Disember 2008 (2008-12-11) | Norman Abdul Halim, Yusry Abdul Halim, Edry Abdul Halim dan Ahmad Puad Onah |
| *Cicakman 3* | 12 Ogos 2015 (2015-08-12) | Yusry Abdul Halim dan Ghaz Abu Bakar | Yusry Abdul Halim, Ghaz Abu Bakar dan Nizam Zakaria | Yusry Abdul Halim dan Ghaz Abu Bakar | Norman Abdul Halim, Tengku Iesta Tengku Alaudin dan Gayatri Su-Lin Pillai |
|

#### *Cicak-Man* (2006)

Rencana utama: Cicak-Man
Berlatarkan bandar raya Metrofulus, ia berkisarkan tentang Hairi yang bekerja di Klon Technologies, telah mencari vaksin baharu untuk penyakit baharu. Dia terlalu malu untuk mendekati Tania (setiausaha Profesor Klon), gadis yang dicintainya dan cukup janggal untuk menelan cicak-cicak yang jatuh dalam secawan kopinya. Cicak itu telah dicemari oleh virus baru dan Hairi akan mendapat beberapa ciri "cicak.

#### *Cicakman 2: Planet Hitam* (2008)

Rencana utama: Cicakman 2: Planet Hitam
Mengisahkan tentang kekecohan di Metrofulus apabila bandar itu dilanda pencemaran air yang teruk, yang dikatakan berpunca daripada sistem kawalan air mentah yang dicipta oleh Profesor Klon. Kemunculan Rrama telah menimbulkan masalah apabila dia bertindak menghapuskan semua musuh Profesor Klon termasuk Cicak-Man. Pada masa yang sama, Ginger Ghosts pula kembali untuk membalas dendam terhadap Cicak-Man atas kematian mereka.

#### *Cicakman 3* (2015)

Rencana utama: Cicakman 3
Man, seorang bapa dan suami yang telah bercerai dengan isterinya, Linda. Pada suatu hari, dia telah terjumpa sebuah kotak yang mana dia diberi tanggungjawab untuk menjadi Cicakman yang baharu. Dia menerima tanggungjawab tersebut selepas 7 tahun kehilangan Cicakman yang asal dan kehadiran superhero baru, Super Bro.

Televisyen
----------

### Siri TV dibatalkan

Berikutan kejayaan *Cicak-Man*, KRU bercadang untuk menerbitkan siri drama adaptasi filem ini pada tahun 2007, dengan 13 episod diterbitkan. Bagaimanapun, projek itu dibatalkan kerana KRU memutuskan untuk memberi perhatian kepada trilogi filem *Cicak-Man*.

Pelakon dan kru
---------------

### Barisan pelakon

> 
> **Penunjuk senarai**
> * Italik menunjukkan peralihan kepada peranan kecil, seperti imbasan lanjutan, selepas penampilan awal.
> * Sel kelabu gelap menunjukkan tiada watak dalam filem itu.
> 
> 
> 


| Pelakon | Filem |
| --- | --- |
| *Cicak-Man* | *Cicakman 2 - Planet Hitam* | *Cicakman 3* |
| Saiful Apek | **Hairi Yatim / Cicakman** |   |
| Fasha Sandha | **Tania Ashraf** |   |
| Yusry Abdul Halim | **Danny** |   |
| Aznil Nawawi | **Profesor Klon** |   |
| Tamara Bleszynski |   | **Rrama** |   |
| Adlin Aman Ramlie | **Ginger 1** / **Ginger Ghost 1** |   |
| AC Mizal | **Ginger 2** / **Ginger Ghost 2** |   |
| Sharifah Amani |   | **Iman** |   |
| Louisa Chong |   | **Miss Chee** |   |
| Linda Onn |   | **Amarr** |   |
| Jalaluddin Hassan | **Presiden Ramlan** |   |
| Fahrin Ahmad |   | **Jurukamera** |   |
| Zizan Razak |   | **Man/Cicakman** |
| Lisa Surihani |   | **Linda** |
| Fizz Fairuz |   | **Inspektor Adam/Superbro** |
| Bell Ngasri |   | **Jojo** |
| Adam Corrie |   | **Hassan** |
| Raykarl Iskandar |   | **Boboy** |

### Kru tambahan dan butiran penerbitan

| Filem | Kru/butiran |
| --- | --- |
| Komposer | Sinematografi | Penyunting | Syarikat penerbitan | Syarikat pengedaran | Tempoh masa (min) |
| *Cicak-Man* | Yusry Abdul Halim dan Edry Abdul Halim | Indra Che Muda | Andy Sjahrial | KRU Studios | KRU Films | 106 |
| *Cicakman 2: Planet Hitam* | Edry Abdul Halim | Mohd Filus Ghazali | Mohd Elmy Khalim | KRU Studios  Grand Brilliance | Grand Brilliance  Cathay-Keris Films | 102 |
| *Cicakman 3* | Zambree Harras | Hidayat Razali | KRU Studios  Grand Brilliance  Astro Shaw | KRU Films  TGV Cinemas  Primeworks Studios | 121 |
|

Penerbitan
----------

### Pembangunan CGI *Cicak-Man*

Filem ini telah dirakamkan menggunakan Dolby TrueHD, dan kira-kira 40% daripada filem itu telah dirakamkan di Skrin Hijau. Pasukan kesan visual yang diketuai oleh pengarah, Yusry, menggunakan teknologi CGI untuk merealisasikan sepenuhnya bandar fiksyen Bandar Metrofulus (yang berdasarkan Kuala Lumpur), pergerakan protagonis adiwira dan pelbagai set digital. Lebih 90% daripada rotoskop dan penggubahan kerja telah dijalankan oleh KRU Films (kini KRU Studios), yang juga di sebalik skor muzik dan kesan audio.

### Penerbitan *Cicakman 2: Planet Hitam*

Penggambaran yang dijalankan di Pulau Pinang, Gua Tempurung, Kampar, Universiti Teknologi Petronas (UTP) dan Kuala Lumpur menelan kos perbelanjaan sebanyak RM 2.5 juta. Kostum yang digunakan dalam kesinambungan ini disifakan lebih baik dan lebih tinggi dalam kualiti daripada prekuel serta kos harga RM 50 ribu setiap set manakala di prekuel pakaian yang kos hanya RM 20 ribu setiap set digunakan.

### Penerbitan *Cicakman 3*

Penggambaran dijalankan di Kuala Lumpur dan Johor dengan koss penerbitan sebanyak RM 4 juta. Peningkatan kos Ialah kebanyakannya akibat kos pakaian untuk Cicakman dan SuperBro, setiap berjumlah RM 100 ribu setiap satu.

Sambutan
--------

### Kutipan pecah panggung

| Filem | Tarikh tayangan | Kutipan | Belanjawan |
| --- | --- | --- | --- |
| *Cicak-Man* | 7 Disember 2006 | RM 6.7 juta | RM 1.7 juta |
| *Cicakman 2: Planet Hitam* | 11 Disember 2008 | RM 2.7 juta | RM 2.5 juta |
| *Cicakman 3* | 12 Mac 2015 | RM 2.5 juta | RM 3.5 juta |
| Jumlah |  | **RM 11.9 juta** | **RM 7.7 Juta** |
|

### Respons kritis

Cicak-Man mencipta sejarah filem Malaysia dengan berjaya meraih kutipan RM350,000 dengan jumlah kehadiran penonton 47.116 pada hari pertama.  Filem ini akhirnya memberikan syarikat penberbitan, KRU Group of Companies, rangsangan RM6.7 juta disebabkan oleh jualan. Cicak-Man menerima banyak penghargaan dari pelbagai individu di atas usaha pengarah itu sebelum ia dilkeluarkan. Salah seorang daripada mereka ialah Dato' Yusof Haslam atau "Six Million Dollar Man". David Teo sebagai penerbit filem dan Ketua Pegawai Eksekutif Metrowealth International Group merujuk Cicak Man sebagai satu keajaiban dengan sambutan dan perbezaan yang ditunjukkan dalam industri perfileman Malaysia. Selain daripada pembikin filem, bekas presiden Persatuan Sutradara Malaysia (FDAM), Ahmad Ibrahim, memuji karya beliau dicipta oleh Yusry dan KRU.  Walaupun terdapat orang-orang yang memuji Cicak Man, terdapat ramai lagi yang mengkritik filem ini sangat. Mansor Putih dalam satu temu bual dengan Harian Metro berkata bahawa filem itu tidak mempunyai 'jiwa', nilai-nilai estetika dan budaya. Terdapat individu yang membandingkan antara Cicak Man dan Spider-Man, Batman, Superman, dan filem-filem superhero lain dari Hollywood, tetapi sebelum ia dikeluarkan kepada orang ramai, pengarah, Yusry telah menasihatkan orang ramai untuk tidak membandingkan Cicak Man dengan watak-watak superhero lain kerana bajet adalah jelas lebih rendah berbanding dengan produksi Hollywood. Cicakman 2 - Planet Hitam pertama kali dikeluarkan pada Festival Filem Antarabangsa Pusan ke-13  pada 5 Oktober 2008 sebagai perdana dunia untuk wira-wira dalam segmen Asia. Dua sesi telah diadakan pada 7 Oktober di festival itu. Di Malaysia, Singapura dan Brunei, filem itu telah dikeluarkan pada 11 Disember 2008 dengan matlamat oleh penerbit berjuta tiket dijual berbanding 670,000 tiket dijual untuk Cicakman. Filem ini dijangka akan dikeluarkan di Indonesia pada Januari 2009.

Muzik
-----

### Runut bunyi

#### *Cicak-Man: Original Soundtrack*

Album runut bunyi *Cicak-Man* mengandungi 8 lagu, ia telah dikeluarkan pada 1 September 2006 oleh KRU Records sebelum tayangan perdana filem ini.

Senarai runut

|  |  |  |  |  |
| --- | --- | --- | --- | --- |
| No. | Tajuk | Artis | Masa |  |
| 1. | "Cicakman" | The Times | 2:44 |
| 2. | "Telinga Ke Tulang" | Spider | 4:00 |
| 3. | "Diari Seorang Lelaki" | Pretty Ugly | 4:22 |
| 4. | "Menunggumu" | Ezlynn | 4:09 |
| 5. | "Profesor Klon" | Aznil Nawawi | 3:34 |
| 6. | "Jika Ku Tak Bangun Esok Pagi" | Yusry KRU | 3:28 |
| 7. | "Bukan Ilusi" | Dr. Kronik | 4:10 |
| 8. | "Dialah Aku" | Syuga | 3:57 |

#### *Cicakman 2: Original Soundtrack*

Album runut bunyi *Cicak-Man 2* mengandungi 7 lagu, ia telah dikeluarkan pada 1 Oktober 2008 oleh KRU Records sebelum tayangan perdana filem ini.

Senarai runut

|  |  |  |  |  |
| --- | --- | --- | --- | --- |
| No. | Tajuk | Artis | Masa |  |
| 1. | "Mau Yang Besar" | Pianka | 4:03 |
| 2. | "Lemah" | Dafi | 3:10 |
| 3. | "Berhenti Mencinta" | Flava | 3:14 |
| 4. | "Dibius Cinta" | Melly Goeslaw, Yusry KRU | 4:20 |
| 5. | "Planet Hitam" | Tyco | 3:51 |
| 6. | "Ular" | Anita Sarawak | 3:30 |
| 7. | "Sumpah Takkan Cari Yang Lain" | Edry KRU | 3:43 |

### Single

Lagu tema rasmi *Cicakman 3* ialah "Adiwira" nyanyian Zizan Razak dan KRU. Ia dikeluarkan pada 14 Disember 2014.

Media lain
----------

### Novel

Rencana utama: Cicak-Man (novel)
Kulit buku novel *Cicak-Man*.
Sebuah novel adaptasi filem ini ditulis oleh penulis skrip *Cicak-Man*, Meor Shariman dan diterbitkan oleh KRU Publications. Ia dijangka akan diterbitkan sebelum filem *Cicak-Man* ditayangkan. Walau bagaimanapun, filem *Cicak-Man* telah ditayangkan dahulu sebelum novelnya diterbitkan. Terdapat beberapa kelainan antara cerita dalam novel dengan filem ini.

### Komik

Rencana utama: Cicakman (komik)
Komik *Cicakman* diterbitkan oleh KRU Publications dan dikeluarkan secara bulanan pada Jun 2008. Terdapat juga beberapa kelainan antara cerita dalam komik dengan filem ini.

### Permainan mudah alih

Bagi mempromosikan *Cicak-Man*, penyedia hiburan mudah alih Ozura, anak syarikat milik Nextnation Communication telah melancarkan permainan mudah alih senama dalam kerjasama media bersepadu dengan KRU dan DiGi Telecommunications. Ia dilancarkan pada Januari 2007.

Rujukan
-------

1. ↑  "Harian Metro: Yusry Taruh Harapan". Diarkibkan daripada yang asal pada 2011-07-22. Dicapai pada 2016-03-27.
2. ↑  "Cicakman 3 kutip RM2.5 juta 10 hari tayangan". *Harian Metro*. 24 Mac 2015. Diarkibkan daripada yang asal pada 2016-03-04. Dicapai pada 29 November 2015.
3. ↑  Ellyna Ali (11 Disember 2006). "Cicak-Man jadi siri televisyen". Harian Metro. Dicapai pada 5 Februari 2021.
4. ↑  Adly Syairi Ramly (11 Disember 2006). "Cicakman a millionaire" (dalam bahasa Inggeris). The Malay Mail. Dicapai pada 6 Februari 2021.
5. ↑  \* The Official CICAKMAN Website
6. ↑  Nurul Ain Mohd Hussain (5 November 2008). "Cicakman 2 libatkan Tamara untuk tembus pasaran Indonesia". mStar Online. Dicapai pada 8 Februari 2013.
7. ↑
8. ↑  "salinan arkib". Diarkibkan daripada yang asal pada 2016-03-04. Dicapai pada 2016-04-13.
9. ↑  "Berita Harian: KRU jamin Cicakman 2 lebih menghiburkan". Diarkibkan daripada yang asal pada 2011-07-22. Dicapai pada 2016-03-27.
10. ↑  Rizki, Ridhatul (4 Mac 2015). "'Cicakman 3' Telan Belanja RM3.5 Juta". Tonton Extra. Diarkibkan daripada yang asal pada 2015-12-08. Dicapai pada 2015-11-29.
11. ↑  Cicak-Man cecah kutipan RM2 juta dalam tempoh 5 hari[*pautan mati kekal*]
12. ↑
13. ↑
14. ↑  "Kosmo: Cicakman 2 di Busan". Diarkibkan daripada yang asal pada 2011-07-22. Dicapai pada 2016-04-15.
15. ↑  Cicak Man (Original Soundtrack) di iTunes Malaysia.
16. ↑  Cicak Man 2 (Original Soundtrack) di iTunes Malaysia.
17. ↑  "Adiwira Lagu Tema Cicakman 3, Gabung KRU & Zizan Razak". astrogempak.com.my. Dicapai pada 2016-05-10.
18. ↑  "KRU ghairah terbit novel artis pula". Berita Harian. 4 September 2006. Dicapai pada 6 Februari 2021.
19. ↑  Serimah Mohd Sallehuddin (2 Jun 2008). "KRU pasarkan komik superhero Cicakman". Berita Harian. Dicapai pada 6 Februari 2021.
20. ↑  "Cicak-Man mobile game now available" (dalam bahasa Inggeris). New Straits Times. 11 Januari 2007. Dicapai pada 6 Februari 2021.
21. ↑  "Cicak-Man goes mobile" (dalam bahasa Inggeris). New Straits Times. 17 Januari 2007. Dicapai pada 6 Februari 2021.

| * l
* b
* s
*Cicak-Man* |
| --- |
| Filem | 
* *Cicak-Man* (2006)
* *Cicakman 2: Planet Hitam* (2008)
* *Cicakman 3* (2015)

 |
| Pengarah | 
* Yusry Abdul Halim
* Ghaz Abu Bakar

 |
| Pelakon | 
* Saiful Apek
* Yusry KRU
* Aznil Nawawi
* Fasha Sandha
* Yasmin Hani
* Adlin Aman Ramlie
* AC Mizal
* Zizan Razak
* Lisa Surihani
* Fizz Fairuz

 |